23.11.2022
ET
Euroopa Liidu Teataja
L 303/13
(9)
Võttes arvesse raskusi selektiivsuse edasisel suurendamisel ja STECFi poolt kindlaks tehtud minimaalset tagasiheite mahtu, tuleks lubada, et erandit kohaldatakse kuni 31. detsembrini 2023.
See võimaldab liikmesriikidel jätkata asjakohaseid uuringuid, mille tulemusel paranevad teadmised kalavaru kohta.
(10)
Delegeeritud määruse (EL) 2020/2015 artikli 13 lõike 1 punktiga a on lubatud kohaldada vähese tähtsusega erandit merlangi (Merlangius merlangus) suhtes, mille püütud kogus ulatub kuni 5 %-ni kõnealuse liigi aastasest kogusaagist, mis on püütud ICES rajoonides 7.b–7.k laevadega, millel kasutatakse põhjatraale ja nootasid (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), mille võrgusilma suurus on vähemalt 80 mm, pelaagilisi traale (OTM, PTM) ja piimtraale (BT2), mille võrgusilma suurus on 80–119 mm.
(11)
Ühises soovituses taotleti kõnealuse erandi pikendamist kuni 31. detsembrini 2023 ICES rajoonides 7.d ja 7.e.
(12)
STECF nentis, et kuna kõikide püügis osalevate liikmesriikide püügiandmed ei ole kättesaadavad, ei ole võimalik erandi mõju täielikult hinnata, kuid STECF tunnustab loodepiirkonna vete liikmesriikide jätkuvaid jõupingutusi selektiivsuse parandamiseks asjaomastes püügipiirkondades.
STECF kordab siiski, et esmatähtis peaks olema Keldi mere merlangi kalastussuremuse vähendamine.
(13)
STECFi esitatud põhjustel, millega komisjon nõustub, ja eelkõige põhjusel, et muudetud erandi geograafiline ulatus on väike (ICES rajoonid 7.d ja 7.e) ning erinevalt kahest viimasest aastast ei hõlma see püügipiirkondi (ICES rajoonid 7.b, 7.c ja 7.f–7.k), kus püütakse Keldi mere merlangi, vaid piirdub piirkondadega, kus püütakse peamiselt Põhjamere merlangi, tuleks lubada, erandit kohaldatakse kuni 31. detsembrini 2023.
Kõnealuse erandi kasutamise hoolika jälgimise eesmärgil palutakse liikmesriikidel tagada erandi üle range järelevalve ja koguda asjakohaseid tagasihei­ teandmeid, mis tuleb komisjonile esitada enne 1. maid 2023.
(14)
Delegeeritud määruse (EL) 2020/2015 artikli 13 lõike 1 punktiga g on kuni 31. detsembrini 2022 lubatud kohaldada vähese tähtsusega erandit kalavarude kaitseks kehtestatud alammõõdust väiksemate megrimi (Lepidorhombus spp.) isendite puhul kuni 4 % kõnealuse liigi aastase kogusaagi suhtes, kui saak on püütud ICES 7. alapiirkonnas laevadega, millel kasutatakse piimtraale, mille võrgusilma suurus on 80–119 mm (BT2), ning põhjatraale (OTT, OTB, TBS, TBN, TB, PTB, OT, PT, TX) järgmistel tingimustel: — ICES rajoonides 7.f ja 7.g ning rajooni 7.h selles osas, mis jääb põhja poole laiuskraadi 49° 30′, ning rajooni 7.j selles osas, mis jääb põhja poole laiuskraadi 49° 30′ ja ida poole pikkuskraadi 11°, TR2-tüüpi laevade puhul, mille saagist enam kui 55 % moodustab merlang või mille saagist 55 % moodustavad merikurat, merluus või megrim kombineeritult; — ICES 7. alapiirkonnas, väljaspool eelnimetatud piirkonda, TR2-tüüpi laevade puhul.
(15)
Ühises soovituses taotleti kõnealuse erandi pikendamist kuni 31. detsembrini 2023.
(16)
STECF nentis, et kõnealuse erandi mõju on olnud väike ning et loodepiirkonna vete liikmesriikide esitatud täiendavad tõendid osutavad erandiga hõlmatud laevastike osa tagasiheite piiratud mahule.
(17)
STECFi esitatud põhjustel, millega komisjon nõustub, tuleks lubada, et erandit kohaldatakse kuni 31. detsembrini 2023.
See annab piisavalt aega, et koguda lisateavet püügi ja tagasiheite kohta ka vähem dokumenteeritud laevastike puhul.
Liikmesriikidel palutakse esitada kõnealune lisateave STECFile hindamiseks hiljemalt 1. maiks 2023.
(18)
Delegeeritud määruse (EL) 2020/2015 artikli 13 lõike 1 punktiga h on kuni 31. detsembrini 2022 lubatud kohaldada vähese tähtsusega erandit hariliku merikeele (Solea solea) s aastase kogusaagi 3 % suhtes, kui saak on püütud ICES rajoonis 7.a laevadega, millel kasutatakse 80–119 mm võrgusilmaga piimtraale (BT2), mille selektiivsust on parandatud (flaami paneel).
(19)
Ühises soovituses taotleti kõnealuse erandi pikendamist kuni 31. detsembrini 2023.
(20)
STECF nentis, et selektiivsemate püügivahendite kasutamise tulemusena on olukord paranenud ning oluliselt on vähenenud soovimatute alamõõduliste isendite püük ja ka tagasiheite maht, mis on praegu minimaalne.